CELEX: 62015TN0106
Language: el
Date: 2015-02-25 00:00:00
Title: Υπόθεση T-106/15: Προσφυγή της 25ης Φεβρουαρίου 2015 — Opko Ireland Global Holdings κατά ΓΕΕΑ — Teva Pharmaceutical Industries (ALPHAREN)

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/16
            
         Προσφυγή της 25ης Φεβρουαρίου 2015 — Opko Ireland Global Holdings κατά ΓΕΕΑ — Teva Pharmaceutical Industries (ALPHAREN)
   (Υπόθεση T-106/15)
   (2015/C 228/19)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Opko Ireland Global Holdings Ltd (Δουβλίνο, Ιρλανδία) (εκπρόσωποι: S. Malynicz, Barrister, και A. Smith, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Teva Pharmaceutical Industries Ltd (Ιερουσαλήμ, Ισραήλ)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Προσφεύγουσα: Η αιτούσα
   
      Επίδικο σήμα: Κοινοτικό λεκτικό σήμα «ALPHAREN» — Υπ’ αριθ. 4 320 297 αίτηση καταχωρίσεως
   
      Διαδικασία ενώπιον του ΓΕΕΑ: Διαδικασία ανακοπής
   
      Προσβαλλόμενη απόφαση: Απόφαση του πέμπτου τμήματος προσφυγών του ΓΕΕΑ της 26ης Νοεμβρίου 2014 στην υπόθεση R 2387/2014-5
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει το ΓΕΕΑ στα δικαστικά του έξοδα και στα έξοδα της προσφεύγουσας.
            
         
      Προβαλλόμενοι λόγοι
   
   
               —
            
            
               Παράβαση του άρθρου 1, στοιχείο δ', σημείο 2, του κανονισμού 216/96, καθότι ένα μέλος του τμήματος που έλαβε την απόφαση του τμήματος προσφυγών το 2009 ήταν επίσης μέλος του τμήματος που έλαβε την προσβαλλόμενη απόφαση·
            
         
               —
            
            
               Παράβαση του άρθρου 50 του εκτελεστικού κανονισμού, καθότι ελήφθησαν υπόψη νέα αποδεικτικά στοιχεία τα οποία δεν είχαν προσκομιστεί ενώπιον του ΓΕΕΑ κατά την πρώτη συνεδρίαση της διαδικασίας ανακοπής·
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009, καθότι, στο πλαίσιο της διαδικασίας ανακοπής, δεν ανατέθηκε στην αντίδικο το βάρος αποδείξεως της ομοιότητας των επίμαχων προϊόντων·
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009, καθότι το τμήμα προσφυγών υπέπεσε σε πλάνη τόσο αναφορικά με τον προσδιορισμό του ενδιαφερόμενου κοινού, όσο και, εν γένει, κατά την αξιολόγηση του ενδεχομένου συγχύσεως.